cyanic-selkie/wikianc huggingface dataset:
Windows 10
Funksjonalitet
Windows 10 fokuserte på å harmonisere brukeropplevelser og funksjonalitet mellom forskjellige typer enheter, samtidig som funksjonalitet som kom til kort i Windows 8 skulle forbedres. Windows 10 Mobile brukte mye av den samme brukergrensesnittet som Windows 10. Windows Store ble omgjort til Windows Apps da Windows 10 kom. Disse applikasjonene skal kunne kjøre på alle enheter som er kompatible med Windows 10, som også vil si at kjøp som blir gjort på en enhet skal telle for alle andre enheter også. Denne nye butikken fungerer også som en front til Groove Music (tidligere kalt Xbox Music) og Movies & TV (tidligere kalt Xbox Video). Applikasjonene er pakket med virtualiseringssystemet App-V, som hjelper til med å tillate at applikasjonene fungerer på flere forskjellige plattformer.
Brukergrensesnitt og skrivebord
En ny versjon av start-menyen benyttes på skrivebordet til Windows 10. På venstre side ligger det en liste over steder på maskiner og diverse innstillinger, mens høyresiden viser forskjellige felt med applikasjoner. Menyen kan endre størrelse, og kan utvides til en fullskjermsmodus som er standard når Windows 10 kjører i nettbrett-modus. Applikasjoner fra Windows Store kan nå kjøre i vinduer, i motsetning til den tvungne fullskjermsmodusen som ble benyttet i Windows 8. Charms-menyen er fjernet, og har blitt erstattet med en dedikert innstillingsmeny for applikasjoner og et revidert Action Center som viser varsler og diverse andre innstillinger. Varsler der kan synkroniseres mellom flere enheter. Applikasjonen PC-innstillinger er også oppdatert med flere nye alternativer som tidligere kun fantes i Kontrollpanelet.
System og sikkerhet
Windows 10 tillater at brukeren benytter seg av flerfaktorautentisering av flere forskjellige typer; som for eksempel, fjes- og irisgjenkjenning og fingeravtrykkslesning.
Tjenester og funksjonalitet mot internett
Windows 10 introduserte en ny nettleser kalt Microsoft Edge, som erstattet Internet Explorer. Operativsystemet introduserer også en ny digital personlig assistent kalt Cortana, som først ble introdusert til Windows Phone 8.1 i 2014. Cortana er ment til å erstatte den tidligere søkefunksjonaliteten i Windows, samtidig som den kan lage notater, endre innstillinger, spille av musikk, starte applikasjoner og sende e-post på vegne av brukeren.
Multimedia og spill
Windows 10 er tettere integrert med Xbox en tidligere versjoner. En oppdatert app for Xbox tillater brukere å bla igjennom spillbilioteket sitt (med både PC og Xbox-spill). Brukere kan også ta opp 30 sekunder med video med funksjonaliteten Game DVR, og dele dette over andre Microsoft-tjenester som Xbox Live og OneDrive. Spillene Candy Crush Saga og Microsoft Solitaire Collection følger også med operativsystemet.
Edéia
Edéia er en kommune i delstaten Goiás i sentral-vestregionen av Brasil.
Windows 10
Multimedia og spill
Windows 10 innfører også støtte for at Windows Media Player kan spille av formater som FLAC, HEVC og filtyper som benytter seg av Matroska Media Container.
Mediacenter
Windows mediacenter var ikke en integrert del av i Windows 10. I 2004 ble Microsoft bøtelagt av EU for å utnytte sin markedsposisjon ved å integrere "Windows Media Player" i operativsystemet, og "Windows 7N" kom derfor uten "Windows Media Player", og Windows 10 kom også uten. Skype, eid av Microsoft siden 2011, ble lagt til, samt Windows Store for Business.
DirectX 12
Windows 10 inkluderer forbedret støtte for datagrafikk i form av DirectX 12 og WDDM 2.0 som er Microsofts driverdatabse. DX12 åpner for mer effektiv bruk av prosessoren (opp til 50%) og grafikkortet (opp til 20%).
Redstone
Microsofts oppgraderingsprosjekter for Windows 10 har hatt kodenavn Redstone. Versjon 1607 hadde kodenavn "redstone" mens det ble utviklet. Da "Redstone 2" som ble utgitt som "Windows 10 Creators Update" og kom i 2017, var "Redstone 3" allerede i gang. Fra Windows7 og utover har det eksistert UNIX-støtte for Windows, og fra versjon 1607 av Windows 10 har det vært mulig å installere og kjøre Linux (Ubuntu) via kommandolinje.
Tilgjengelighet
Terry Myerson annonserte at oppdateringen til Windows 10 skulle være gratis det første året etter lanseringen av operativsystemet for alle som har en genuin versjon av Windows 7, Windows 8 eller Windows 8.1 og som i tillegg har installert de nyeste sikkerhetsoppdateringene.
Sykling under Middelhavslekene 1991
Sykling under Middelhavslekene 1991. Sykling var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var tiende gangen som sykling var med på programmet under middelhavslekene. Det var seks øvelser, kun for menn.
Aritatsu Ogi
Ogi spilte 62 landskamper for i perionden 1963–1976 og scoret elleve mål.
Layton Bridge
Layton Bridge is a fagverksbro (Pratt truss) over elven Youghiogheny, opprinnelig bygget for Washington Run Railroad. Byggingen begynte i 1893 og ble fullført i 1899. Det siste toget krysset den i 1931. Den ble ombygget til veibro i 1933, og knytter Layton, Pennsylvania med Perryopolis, Pennsylvania via en enfeltstunnel, nær den antatte beliggenhet til syttenhundretallets Spark's Fort.
Broen har ikke blitt malt i de seinere årene og den er nå begynt å korrodere.
Kunst og media
Broen filmes som en del av pilotepisoden til TV-serien Fire in the Hole og er også brukt i filmen Nattsvermeren.
FK Mynaj
FK Mynaj er en ukrainsk fotballklubb som er fra byen Uzjhorod.
Spillerstall
Oppdatert 20. november 2021.
Junior-VM i ishockey 2013
Junior-VM i ishockey 2013 ble arrangert i Ufa i Russland i 2013.
Ned Overend
Edmund «Ned» Overend (født 20. august 1955 i Taipei på Taiwan) er sønn av en amerikansk diplomat og begynte med terrengsykling tidlig på 1980-tallet og spesialiserte seg på grenen rundbane. Selv om han pensjonerte seg fra profesjonell terrengsykling i 1996, fortsatte han å konkurrere i utholdenhetøvelser som XTERRA Triathlon, og vanlig triathlon. Som profesjonell rytter gikk Overend blant annet under kallenavnene «Deadly Nedly» og «The Lung», da han var vanskelig å slå og viste sterk utholdenhet i høyden.
Han er kaptein på Specializeds profesjonelle rundbanelag der blant andre norske Lene Byberg er rytter.
Han ble innlemmet i æresgalleriene the Mountain Bike Hall of Fame i 1990 og United States Bicycling Hall of Fame i 2001.
Lou Jiahui
Lou Jiahui (født 26. mars 1991) er en kinesisk kvinnelig fotballspiller. Hun spiller på midtbanen, og er også en del av det kinesiske landslaget.
Kongepokalvinnere i kampsport
Kongepokalvinnere i kampsport mottar Hans Majestet Kongens Pokal, som blir delt ut av Norges Kampsportforbund i forbindelse med norgesmesterskapene.
The Open Championship 2013
The Open Championship 2013 ble arrangert på Muirfield i Gullane, East Lothian i Skottland i 2013.
Maria Vicol
Maria Vicol (født 17. oktober 1935 i București, død 13. mars 2015) var en rumensk fekter som deltok i De olympiske leker i 1960 i Roma, 1964 i Tokyo og 1968 i Mexico by.
Vicol vant en olympisk bronsemedalje i fekting under Sommer-OL 1960 i Roma. Hun kom på tredjeplass i den individuelle konkurransen i florett for damer bak Adelheid Schmid fra Tyskland og Valentina Rastvorova fra Sovjetunionen.
Kolloid
Et kolloid er en blanding der ett stoff bestående av mikroskopisk dispergerte uløselige partikler som er suspendert gjennom et annet stoff. Noen definisjoner spesifiserer at partiklene må være dispergert i en væske, mens andre utvider definisjonen til å inkludere stoffer som aerosoler og gel. Begrepet kolloidal suspensjon refererer entydig til den totale blandingen (selv om en smalere betydning av ordet suspensjon skiller seg fra kolloider ved større partikkelstørrelse). Et kolloid har en dispergert fase (de suspenderte partiklene) og en kontinuerlig fase (suspensjonsmediet). De dispergerte fasepartiklene har en diameter på omtrent 1 nanometer til 1 mikrometer.
Noen kolloider er transperente på grunn av Tyndall-effekten, som er spredning av lys av partikler i kolloidet. Andre kolloider kan være opakt eller ha en svak farge.
Kolloidale suspensjoner er gjenstand for grensesnitt- og kolloidvitenskap. Denne studieretningen ble introdusert i 1845 av den italienske kjemikeren Francesco Selmi og videre undersøkt siden 1861 av den skotske vitenskapsmannen Thomas Graham.
Lens
Lens er en by og kommune nord i Frankrike. Lens er sous-préfecture (administrasjonssenter) i departementet Pas-de-Calais i regionen Hauts-de-France, og har om lag 35 000 innbyggere. Byen er en av de store picardiske byene i Frankrike sammen med Lille, Valenciennes, Amiens, Roubaix, Tourcoing, Arras og Douai.
Lens hører til en samling kommuner kalt Lens-Liévin, som samler 36 kommuner med et folketall på om lag 250 000 innbyggere.
Lens danner også et storbyområde med Douai som har et folketall på 552 682 innbyggere (1999).
Sport
Byens fotballag, Racing Club de Lens, ligger i den øverste divisjonen i Frankrike, Ligue 1.
Jonty Skinner
John «Jonty» Alexander Skinner (født i Cape Town i Sør-Afrika) er en tidligere sørafrikansk svømmer.
Karriere
I det nasjonale svømmemesterskapet i Sør-Afrika 1973 vant Skinner på distansen 100 m fri og vant igjen på samme distanse året etter. Han ble da utropt til Årets sørafrikanske sportsutøver og ble også belønnet med de sørafrikanske nasjonalfargene i svømming og livredning.
Skinner har senere også gjort karriere som svømmetrener.
Wang Dandan
Wang Dandan (født 1. mai 1985) er en kinesisk kvinnelig fotballspiller. Hun spiller midtbane, og er også en del av det kinesiske landslaget.
Onegakanalen
Onegakanalen (russisk: Онежский канал) er en kanal langs sørbredden av innsjøen Onega i Vologda oblast og Leningrad oblast i Russland. Den ble bygget i 1818 – 1820 og 1845 – 1852 som en del av vannveisystemet Mariinsk for at små elvefarkoster kunne unngå Onegasjøen, hvor stormer er hyppige og hvor mange båter hadde forlist gjennom århundrene. Kanalen er 67 km lang, og går mellom elvene Vytegra i øst og Svir i vest. Bredden er rundt 50 m, og kanalen ligger mellom 10 m og 2 km fra innsjøen. Ved kanalens munning er det reist en minneobelisk. Kanalen er for tiden ikke seilbar.
Europavei 45
Europavei 45 går mellom Alta i Norge og Gela i Italia og er 5190 km lang.
Trasé fastlagt av UNECE: Alta – Kautokeino – Hetta – Palojoensuu – Kaaresuvanto – Karesuando – Gällivare – Storuman – Östersund – Mora – Grums – Trollhättan – Göteborg … Frederikshavn – Aalborg – Århus – Vejle – Kolding – Frøslev – Flensburg – Hamburg – Hannover – Göttingen – Kassel – Fulda – Würzburg – Nürnberg – München – Rosenheim – Wörgl – Innsbruck – Brennerpasset – Franzenfeste – Bolzano – Trento – Verona – Modena – Bologna – Cesena – Perugia – Fiano (Roma) – S. Cesareo (Roma) – Napoli – Salerno – Sicignano – Cosenza – Villa S. Giovanni ... Messina – Catània – Siracusa – Gela.
Forlengelse
Den 24. november 2006 ble veien forlenget, med start i Karesuando (på den svenske siden) ved at den svenske riksvei 45 (Karesuando-Göteborg) ble oppgradert til europavei. Den ble da 4917 km lang. Før det gikk den Göteborg … Frederikshavn – Hamburg – München – Verona – Napoli – Gela og var 3230 km. Omskiltinga skjedde sommeren 2007.
Den 5. desember 2017 ble en forlengelse av E45 gjennom Finland og Norge, over Kautokeino (riksvei 93) gyldig, slik at veiens nordlige start er Alta. Forslaget ble fremlagt særlig av lokale krefter i Nordfinland og i Finnmark. Daværende Samferdselsminister i Norge, Liv Signe Navarsete støttet forslaget i 2007, men presiserte at det ikke vil medføre ekstra bevilgninger til forbedring av veistandarden. I august 2016 har Norges og Finlands regjeringer ansøkt til UNECE om forlengelse Karesuando-Alta, og det ble godkjent i oktober 2016. Forlengelsen er 273 km lang. Det ble gyldig 5. desember 2017. Regjeringen har i søknaden lovet et veiprosjekt i Alta kommune.
Veialternativer
Det finnes alternative veier for å reise fra et sted langs veien til et annet.
E45 kan brukes som et alternativ til E6 for reiser mellom Oslo og Finnmark.
Stevy Nzambe
Stevy Nzambe (født 4. september 1991) er en gabonsk fotballspiller som spiller for fotballklubben Mangasport.
Europavei 45
Veialternativer
For å reise mellom Oslo og E45 finnes det noen alternativer:
Stevy Nzambe
Under Sommer-OL 2012 i London deltok han for landet sitt der laget hans ble utslått i gruppespillet.
Europavei 45
Veialternativer
Avstand til Nord-Norge via Särna-Sveg-Östersund-Karesuando:
Estrela do Norte (Goiás)
Estrela do Norte er en kommune i delstaten Goiás i sentral-vestregionen av Brasil.
Jole Galli
Jole Galli (født 1995) er en italiensk freestylekjører.
Hun representerte Italia under Vinter-OL 2022 i Beijing, hvor hun ble utslått i kvartfinalen i skicross.
Alfred G. Kvamme
Alfred Georg Kvamme (1921–2010) var en norsk høyesterettsadvokat med virke i Bergen.
Virke
Kvamme ble cand.jur. ved Universitetet i Oslo i 1945. Han var dommerfullmektig og konstituert sorenskriver i Orkanger fra 20. mai 1946 til 1. november 1947. Han fikk bevilling som overrettssakfører (advokat) i 1948 og etablerte samme år egen sakførerpraksis. Han ble høyesterettsadvokat i 1966.
Han var medlem av hovedstyret i Den Norske Sakførerforening fra 1965 og ledet foreningens lag i Bergen og Hordaland. Han hadde flere verv innenfor boligsektoren og var styremedlem i Norges Huseierforbund. Kvamme hadde også styreverv i næringslivet i Bergen og omegn, og var blant annet styreformann i Bergens Skillingsbank og i BNR.
Familie
Alfred G. Kvamme var sønn av tobakkshandler Kristian Kvamme (1889–1951) og Agnes Elisa (f. Olsen, 1883–1959). Han vokste opp i Bergen, der han også bodde og virket i voksen alder. Alfred giftet seg med Aase Mohr (f. Sundbotten, 1920–2010) og de fikk blant andre datteren Ingelin Killengreen.
Slaget om Bint Jbeil
Slaget om Bint Jbeil var ett av de større slagene under Litani-offensiven under den andre Libanon-krigen i 2006. Bint Jbeil ble regnet som Hizbollahs hovedbase i Sør-Libanon, og lå 3 kilometer fra den israelske grensen. Slaget startet den 24. juli når israelske styrker nærmet seg byen, og påfølgende skuddvekslinger mellom israelske tropper og Hizbollah-militser fulgte.
Første runde (25–29. juli)
Den 25. juli begynte slaget omtrent klokken 5 om morgenen når to israelske kompanier fra Golani-brigadens 51. bataljon, A-kompaniet og C-kompaniet, begynte å ta kontroll over landsbyens gater. Til tross for tidligere rapporter, ventet ikke Hizbollah at israelske styrker skulle gå inn i byen, og det har i senere tid kommet frem at det var en israelsk soldat som oppdaget Hizbollah først og ikke omvendt. Imidlertid hadde Hizbollah krigere i høyere etasjer i bygninger, og tilgang til god oversikt over de israelske troppenes bevegelser. Hizbollah åpnet slaget ved å avfyre antitankraketter og skudd mot israelske posisjoner i byen. De israelske styrkene skjøt tilbake og kjempet for å gjenoppnå kontroll over situasjonen. Kampene varte i timevis, og 30 israelske tropper fra C-kompaniet ble skutt, hvorav flere av disse omkom. Bataljonens stedfortrederkommandant, Major Roi Klein, var en av de døde, og skal ha omkommet da han dekket over en granateksplosjon med sin egen kropp for å redde troppene sine fra å omkomme i den samme eksplosjonen. Ifølge det israelske forsvaret ble 40 Hizbollah-krigere drept i de harde kampene.
A-kompaniet intervenerte i slaget for å gi C-kompaniet mulighet til å trekke ut sine skadede. Røykgranater og tungt artilleri ble brukt for å forhindre at Hizbollah ødela for evakueringen. Til tross for iherdig motstand fra Hizbollah, lyktes israelske Blackhawk-helikoptre å lande og plukke opp de skadede for å fly dem til et sykehus i Haifa. I stedet for å risikere pilotenes liv ved å starte evakueringen med det samme, valgte kommandantene å vente til landingen kunne finne sted i ly av mørket.
Kommandanten av A-kompaniet uttalte følgende om slagets gang: «Slaget begynte med deres (Hizbollahs) fordel. De holdt langt bedre posisjoner, men vi vant og drepte minst 20 Hizbollah-krigere. Ingen soldater fikk panikk, de opptrådte profesjonelt hele veien, hvilket er vår fordel ovenfor Hizbollah». Mesteparten av kampene fant sted hvor partene skjøt mot hverandre på kloss hold, noen ganger bare med få meters avstand, og det var utbredt bruk av håndgranater og rakettdrevne granater. Det israelske forsvaret hevdet at dusinvis militante hadde blitt truffet i løpet av kampene i Bint Jbeil, som fra israelsk hold ble kalt Hizbollahs "terror-hovedstad".
Dagen etterpå rapporterte det israelske forsvaret å ha tatt kontroll over byen. Hizbollah bekreftet at israelske tropper hadde erobret flere posisjoner, men hevdet også at de ikke hadde nådd byens sentrum. Utenfor byen ble en fallskjermbrigade truffet av en antitank-missil, hvilket resulterte i skuddvekslinger. En israelsk offiser ble drept, og tre ble skadet. Hizbollahs tap er ukjent.
Den 28. juli utvekslet israelske fallskjermjegere ild med Hizbollah og tok livet av minst 20 militante, ifølge israelske kilder. De drepte var blant Hizbollahs elite-styrker, som angivelig skal ha vært involvert i kidnappingsaksjonen som startet krigen.
Den 29. juli trakk de israelske styrkene seg ut av byen, etter at trefninger med Hizbollah hadde resultert i 6 skadede israelske soldater og 26 døde Hizbollah-krigere, ifølge det israelske forsvaret. Styrkene fortsatte å operere i området, til tross for tilbaketrekningen. Siden tilbaketrekningen fra sikkerhetssonen i Sør-Libanon i mai 2000, hadde Hizbollah befested områdene rundt Bint Jbeil, ifølge den israelske regjeringens talskvinne Miri Eisin: «De har minelagt hele området, og vil at vi skal valse over disse minene».
Ifølge Human Rights Watch lyktes man ikke i å unngå sivile tap, til tross for forsøk på dette. Sivile libanesere, inkludert en libaneser som også hadde amerikansk statsborgerskap, ble drept i løpet av slaget.
Reaksjoner
Den 30. juli bekreftet det israelske forsvaret at 10 israelske soldater ble drept i Bint Jbeil, selv om utenlandske medier hadde rapportert høyere tap. Dusinvis ble også evakuert i løpet av slaget. Fra israelsk hold ble det hevdet at over 80 Hizbollah-krigere ble drept, mens Hizbollah hevdet å ha mistet kun 32 krigere totalt den 28. juli. og bare 12 i Bint Jbeil. Disse tallene ble møtt med skepsis av blant annet Con Coughlin fra Daily Telegraph, som under krigen rapporterte at det var vanskelig å fastslå Hizbollahs egentlige tapstall, ettersom organisasjonen angivelig forsøkte å underdrive de menneskelige tapene. Hizbollahs leder Hassan Nasrallah uttalte at Israel led et «alvorlig nederlag» i Bint Jbeil. , og den 30. juli ble det uttalt at Israel trakk seg ut av byen mens Hizbollah enda hadde kontrollen.
Det ble fra Røde Kors og FN rapportert store ødeleggelser i byen, og noen områder skal ha blitt redusert til ruiner.
Andre runde (6–14. august)
Kvelden den 6. august ble slaget påbegynt igjen da byen ble gjeninvadert av israelske styrker. Den 7. august hevdet Hizbollah å ha drept 3 israelske soldater, mens Israel kun bekreftet to dødsfall som kom som følge av at en stridsvogn ble truffet av missiler. Fra israelsk hold ble det hevdet at fem Hizbollah-krigere samtidig ble drept i Bint Jbeil og i nabolandsbyen Ramiya. Ettersom kampene fortsatte, hevdet det israelske forsvaret å ha drept tre flere Hizbollah-krigere i Bint Jbeil og i nabolandsbyen Ramiya. I tillegg ble det hevdet at fem geriljaer var blitt tatt til fange i Bint Jbeil og nabolandsbyen Shihin. To israelske fallskjermjegere ble drept den samme dagen. Den 9. august ble to flere israelske soldater drept under en nattlig offensiv, og det ble på dette tidspunktet også rapportert et stort antall skadede.
Den 12. august ble Bint Jbeil en del av den større Litani-offensiven. Ettersom det ble forhandlet om våpenhvile, fikk utenlandske journalister besøke landsbyen, hvor det ble rapportert at «Hizbollahs krigere var like unnvikende som de var dødelig». Den 14. august ble det rapportert at det ikke var spor å se av Hizbollah i landsbyen, og den 3. september trakk de israelske styrkene seg ut ettersom UNIFIL-styrken overtok ansvaret over området.
Noen har hevdet at Israels besluttsomhet ikke dreide seg om at Bint Jbeil var av noen militær betydning, men snarere et ønske om den psykologiske virkningen byens inntagelse ville innebære. Uri Bar-Joseph skrev i Haaretz at målet var å påføre Hizbollah et psykologisk tap.
Adam Wilhelm Moltke
Adam Wilhelm Moltke (født 25. august 1785 på Einsiedelsborg på Fyn, død 15. februar 1864, København ) var dansk jurist, lensgreve til Bregentved, og den første valgte danske statsministeren.
A.W. Moltke var medlem av geheimestatsrådet under eneveldet fra 1831 til 1848. I perioden 1831–1848 hadde han tittelen statsminister. Han var også Præsident for Rentekammeret, omtrent tilsvarende landbruksminister i dag. Under Frederik VI var Moltke geheimestatsrådets yngste medlem.
Moltke ble den første valgte danske statsministeren. Han hadde makten i fire regjeringsperioder, fra 1848 til 1852. Marsministeriet dannet i 1848 var en koalisjonsregjerning mellom De Nationalliberale og Højre. Etter hvert ble de liberale ministrene trengt ut av regjeringen, og Moltkes departementer fikk en mer konservativ karakter. A.W. Molkte var marineminister mars–april 1848. Frem til november 1848 var han også finansminister. Fra november 1848 til august 1850 var han i tillegg utenriksminister. Molkte var medlem av den Grundlovgivende Rigsforsamling, av Landstinget i perioden 1850–1860, samt kongevalgt medlem av Riksrådet 1854–1863.
Privatliv
Moltke var sønn av Joachim Godske Moltke til Bregentved og Georgine Buchwald. Han giftet seg to ganger; første gang i 1817 med Frederikke Louise, født Knuth (død 1819) og annen gang i 1823 med hennes søster Marie Elisabeth, begge døtre av gehejmekonferensråd Frederik Knuth. Han var far til Frederik Moltke og Christian Moltke, begge politikere.
Moltke er begravet i familien Moltkes gravkapell ved Karise kirke.
Utmerkelser
Han ble ridder av Dannebrogordenen i 1815, kommandør i 1824, mottok Dannebrogordenens hederstegn i 1826, fikk storkorset av Dannebrog i 1828 og ble ridder av Elefantordenen i 1836.
Teruki Miyamoto
Teruki Miyamoto (født 26. desember 1942, død 2. februar 2000) var en japansk fotballspiller som deltok i de olympiske leker 1964 i Tokyo og 1968 i Mexico by.
Miyamoto spilte 58 landskamper for i perioden 1961–1971 og scoret nitten mål.
Gu Yasha
Gu Yasha (født 28. november 1990) er en kinesisk kvinnelig fotballspiller. Hun spiller midtbane, og er også en del av det kinesiske landslaget.
Hun ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i kvartfinalen.
Polyhymnia
Polyhymnia, eller Polymnia, (gresk: Πολύμνια; «med mange hymner») var i henhold til gresk mytologi én av de ni musene. Hun var gudinne for hymnediktning og mimisk kunst. Som sine åtte søstre var hun datter av gudene Zevs og Mnemosyne.
Med Oiagros, en mytisk konge i Trakia, ble hun mor til Orfeus, men vanligvis er det hennes søster Kalliope som fremmes som hans mor.
Hennes navn er avledet fra de greske ordene poly-, «mange», og hymnos, «lovprise» eller «hymne».
De hellige kunstarter
I tillegg til å være beskytter av den hellige poesi, hellige hymne og dans, ble hun også påkalt for veltalenhet og som beskytter av jordbruket. I klassisk tid da hver av musene ble tilskrevet en særskilt kunstnerisk og litterært sfærer, ble hun navngitt som musen særskilt for de religiøse hymner. Av den grunn er hun avbildet som meget alvorlig, tankefull og ettertenksom, og holder ofte en finger opp mot munnen mens hun støtter den ene albuen mot en søyle, kledd i en lang kappe og slør.
Omtale i antikken
I henhold til Hesiod ble det antatt at hun hadde funnet opp lyren, skjønt det var også myter om at guddommen Hermes var oppfinneren.
Diodorus Siculus skrev om Polyhymnia at «ved hennes store (polle) lovprisninger (humnesis) bringer særpreg til skribenter hvis verker har vunnet dem udødelig berømmelse.»
Nonnos beskrev en scene i bryllupet til Kadmos og Harmonia hvor de ni musene spilte: «Polymnia, dansens fødselshjelper, veivet sine armer og skisserte i luften et bilde med fullstendig lydløs stemme, snakket med hendene og beveget øynene i et livaktig bilde av stillhet, fylt med mening.»
Polyhymnia opptrer i Dantes Den guddommelige komedie: Paradiso, kanto XXIII, linje 56.
Musene
De ni muser er:
Faina
Faina er en kommune i delstaten Goiás i sentral-vestregionen av Brasil.
Lynx (nettleser)
Lynx er navnet på den mest populære tekstbaserte nettleseren for verdensveven. Den har imidlertid ikke støtte for frames, tabeller, Javascript eller Cascading Style Sheets. Den ble utviklet ved University of Kansas.
Rupert Sheldrake
Alfred Rupert Sheldrake (født 28. juni 1942) er en britisk forfatter, foreleser og forsker innen parapsykologi, kjent som talsmann for fenomenet morfisk resonans. Han arbeidet som biokjemiker og cellebiolog ved Cambridge University i perioden 1967 til 1973 og som rektor for plantefysiolog ved International Crops Research Institute ved Semi-Arid Tropics frem til 1978. Etter dette har han primært arbeidet på å fremme og forsvare sine ideer knyttet til morfisk resonans i bøker, artikler og offentlige opptredener. Sheldrake lanserte dette begrepet i tiden ved Cambridge. Det går ut på at planter og dyr har en iboende kollektiv hukommelse, og at organismene kan kommunisere telepatisk.
Representanter fra det vitenskapelige miljø som har sett nærmere på Sheldrakes teorier om morfisk resonans anser disse som pseudovitenskapelige. Fenomenet er heller ikke påvist gjennom vitenskapelig forskning. Hans konsept har derimot oppnådd stor anerkjennelse i miljøer for New Age og alternativ behandling. Sheldrake har på sin side anklaget vitenskapen for å være sneversynt og utelukkende materialistisk, og har foreslått at alternativ medisin og klarsynthet bør innlemmes i vitenskapen.
Youghiogheny (elv)
Youghiogheny eller forkortet Yough er en 216 km lang sideelv til Monongahela som går gjennom  Vest-Virginia, Maryland og Pennsylvania i USA. Nedbørfeltet er på vestsiden av Alleghenyfjellene nordover mot Pennsylvania som utgjør et lite vassdrag i vestligste Maryland som utgjør sideelver til Mississippi.
To av broene som går over Youghiogheny er P&LE McKeesport Bridge og Layton Bridge.
Qi (konge)
Qi (kinesisk: 启, pinyin: Qǐ ) er en myteomspunnet konge i kinesisk mytologi, sønn av kong Yu den store og den andre herskeren av Xiadynastiet. Qi ska ha levd om lag 2000 år f.Kr. og sittet på tronen i 29 år – noen kilder sier ti år.
Arvemonarkiet anses å ha blitt innført i Kina ved det at Qi av folket ble valgt til å etterfølge sin far mot dennes uttrykkelige vilje. Han flyttet Xia-rikets hovedstad fra Ji (冀) til Xiayi (夏邑). Han ble etterfulgt på tronen av sin sønn Tai Kang.
Qi sies også i blant å ha vært den som oppdaget musikken etter å ha gjestet himmelen ridende på en drage.
Xu Yuan
Xu Yuan (født 17. november 1985) er en kinesisk kvinnelig fotballspiller. Hun spiller angrep, og er også en del av det kinesiske landslaget.
Hun ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i kvartfinalen.
Franck Engongah
Franck Engongah (født 26. juli 1993) er en gabonsk fotballspiller som spiller for fotballklubben Mounana.
Under Sommer-OL 2012 i London deltok han for landet sitt der laget hans ble utslått i gruppespillet.
Olav Andersen
Olav Anton Andersen (født 6. juli 1950 i Skånland) var representant for Norske Samers Riksforbund i Sametinget i periodene 1989–1993 og 1993–1997.
Andersen tok ettårig handelsskole i Harstad i 1970, deretter Postskolen i Oslo 1973. Han har vært bosatt i Skånland og arbeidet som poststyrer og landpostbud.
Han var kommunestyrerepresentant i Skånland fra 1992, og representerte Lavangseidets fellesliste. Fra samme året satt han som leder i hovedutvalget for kultur. Senere har han stått på Rødts liste ved kommunevalget i Skånland.
Han har vært styreleder i Várdobáiki, et samisk språk- og kultursenter for Sør-Troms og Nordre Nordland.
Johanna Holzmann
Johanna Holzmann (født 23. oktober 1995) er en tysk freestylekjører.
Hun representerte Tyskland under Vinter-OL 2022 i Beijing, hvor hun ble utslått i kvartfinalen i skicross.
Murhvelvingen
Murhvelvingen eller Muren er en bygning fra 1500-tallet i Bergen sentrum. Huset er en av Bergens eldste profane bygninger og et fredet kulturminne.
Historikk
Murhvelvingen ble oppført som privathus og representasjonslokale for lensherren på Bergenhus festning, Erik Ottesen Rosenkrantz og hustru Helvig Hardenberg, etter bybrannen i 1561. Derfor finner en, spesielt i litteratur, benevnelsen «Den Rosenkrantzke Muur», men verken Edvard Edvardsen som skrev sin Bergensbeskrivelse i 1694, eller Bernt Lorentzen som har skrevet Gård og grunn i Bergen i middelalderen (1952), bruker dette navnet om bygningen. Rosenkrantz hadde fått kongens tillatelse til å hente kleberstein fra klosterruinene på Munkeliv kloster, og denne kan sees i hjørner og innramminger. Opprinnelig lå det en brønn under hvelvingen, men denne ble dekket til, og den offentlige passasjen anlagt i 1880-årene. Bygningen ble skadet av branner i 1625, 1640 og 1643, men reparert ved hjelp av offentlige midler i årene 1651-52, og etter det brukt av et vaktkompani.
I det som en gang var en stor festsal, holder Buekorpsmuseet til. I 1565 feiret Brynhilde Benkestok og fogden på Nordmøre, Erik Hanssøn Schønnebøl, et meget staselig bryllup i denne salen. Sukkertøy ble delt ut til allmuen fra Lauritz Jonsons gård i Hollenderstretet (dagens Hollendergate). Sukker var sjelden vare, så dette var overdådig. Inne i Jonsons gård ble trolovelsen avtalt - ikke av de unge - men av familienes viktigste medlemmer i vitners nærvær. Derfra dro man til Muren for vielsen, men først måtte bruden, på gaten utenfor Muren, be sin mor om tilgivelse for alle sorger og bekymringer hun måtte ha påført henne. Så ble Benkestok pyntet av Anna Rustung som selv hadde vært forlovet med jarlen av Bothwell, før han kastet vrak på henne for å gifte seg med Maria Stuart i stedet. Bruden ble kledd i en kjole av rød damask, med gullkjede rundt pannen, et halsbånd innlagt med edelstener og ett av perler. Brudepiker var Kirsten Benkestok og Helvig Hardenberg; brudesvenner var Erik Rosenkrantz og Jørgen Daae. Blant gjestene var prester med ektefeller og ledelsen for det hanseatiske kontor. Ved et separat bord satt presteenker og prestedøtre, ikke-adelige og kjøpmenn. Neste dag kledde Anna Rustung bruden i kjole av brun fløyel, «mange gullkjeder» og brudekrone siden hun nå var gift frue. Den tredje dagen gikk feiringen mot sin ende, og Absalon Pederssøn Beyer noterte i sin dagbok: «Ther vdi blantt vankede der vin oc øl nog, oc forligtis de alle vell.»
Senere ble dette «Café for Striler og Strilejenter». Brennevinssamlaget innredet også en «Toddysal for et bedrestilt publikum» i første etasje, men der kom ingen. Underetasjen har flere mindre kjellere på hver side av den hvelvede passasjen, hvor det har vært butikker siden 1600-tallet. Kjellergulvet viste seg intakt da sementpussen ble fjernet i 2020. Store skiferheller fra Hardanger ligger like fint i dag som da Muren ble bygd. I kjelleren ble det også solgt dynamitt til utpå 1960-tallet, angivelig nok til å sprenge hele Nordnes i luften.
Muren ble fredet i 1927.
På Muren har det vært brannmeldere både på nord- og østveggen. Den aller siste av Bergens brannmeldere ble fjernet fra Murens nordvegg i juni 1992, av Arne Rasmussen fra brannvesenets elektroavdeling. Her hang det tidligere også en postkasse og en kringle over døren til brødbutikken. Ved 100-årsmarkeringen av 1916-bybrannen i 2016 ble brannmelderen hengt opp igjen.
Referanser
<References />
Fotball under Middelhavslekene 1991
Fotball under Middelhavslekene 1991. Fotball var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som fotball var med på programmet under Middelhavslekene. Det var kun en fotballturnering for menn, ni lag deltok. Hellas vant finalen med 3-1 over Tyrkia og Marokko vant bronsefinalen mot Jugoslavia med 3-1.
Bai Xue
Som senior deltok hun i OL 2008 på 10 000 meter og ble nummer 21. I VM 2009 valgte hun å stille opp i maraton, og hun gikk helt til topps med en vinnertid på 2:25.15.
Han Duan
Han Duan (født 15. juni 1983) er en kinesisk kvinnelig fotballspiller. Hun spiller angrep, og er også en del av det kinesiske landslaget.
Hun ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i kvartfinalen.
Junior-VM i ishockey 2014
Junior-VM i ishockey 2014 ble arrangert i Malmö i Sverige i 2014.
William Laurence York
Lawrence William York, O.S.B. (født 1687 i London i England; død 14. april 1770 på St. Gregory's College i Douai i Frankrike) var en engelsk katolsk ordensgeistlig og biskop.
Bakgrunn
Lawrence William York ble opptatt i benediktinerordenen den 28. desember 1705, og ble presteviet 18. desember 1711. Fra 1721 til 1725 var han i St. Edmunds i Paris og deretter frem til 1729 i St. Gregorys i Douai. Fra 1730 ble han utsend til en dengelske misjon, og virket i Bath i Somerset.
Apostolisk vikar, biskop
Pave Benedikt XIV utnevnte York den 13. mai 1741 til joadjutor-apostolisk-vikar i Englands Western District og til titulærbiskop av Nebbi. Den 22. mai 1750 døde hans forgjenger Matthew Pritchard; da fulgte han denne som apostolisk vikar. Den 10. august 1741 ble han bispeviet av Louis Charles de Saint-Albin, erkebiskop av Cambrai, i St. Gregorys i Douai.
Pave Klemens XIII lot ham trekke seg tilbake den 11. juli 1763.
Et portrett av ham henger i refektoriet i Downside Abbey.
Episkopalgenealogi
Hans episkopalgenealogi er:
Miguel Ángel Castellini
Miguel Ángel Castellini (født 26. januar 1944 i Santa Rosa i La Pampa i Argentina, død 28. oktober 2020 i Buenos Aires ) var en argentinsk profesjonell bokser.
Castellini, som var aktiv som profesjonell fra 1965 til 1980, kjempet over 90 matcher, og vant både Lineal- og WBA-titlene for super weltervekt. Den 8. oktober 1976 vant han over José Durán som følge av en dommeravgjørelse, og derobret verdensmestertittelen fra ham. Han tapte den i 1977 i duell mot den nicaraguanske bokseren Eddie Gazo.
Castellini døde 28. oktober 2020 på et sykehus i Buenos Aires av covid-19, i en alder av 73 år.
Jordan (selskap)
Historie
Selskapet ble etablert i 1837, da den danske kammakeren Wilhelm Jordan etablerte en liten håndverkerforretning i Christiania. Fra 1927 begynte de produksjon av tannbørster i Norge, da Hjalmar Jordan, grunnleggerens barnebarn, ledet selskapet. I 1955 lanserte bedriften slagordet som siden er blitt et slags varemerke for selskapet, - og et munnhell i det norske språk: «Jordan vet hvordan».
1960 startet Jordan eksport av tannbørster og i 1970 ble de tildelt eksportprisen for bedriftens pionerinnsats innen eksportmarkedsføring. Årets Bedrift i Norge 1986.
22. juni 2012 ble selskapet kjøpt av Orkla ASA for 1,2 milliarder norske kroner. Dette året lanserte Jordan også en ny tannkrem, annonsert med å være «fremtidens tannkrem fri for såpestoffer som kan være skadelige mot munnen».
Barbados under Sommer-OL 2008
Barbados under Sommer-OL 2008. Åtte sportsutøvere, sju menn og en kvinne fra Barbados deltok i tre sporter, friidrett, seiling og svømming under Sommer-OL 2008 i Beijing. De vant ikke noen medaljer. Svømmeren Bradley Ally var nasjonens flaggbærer under åpningsseremonien.
Edwin Cheruiyot Soi
Edwin Cheruiyot Soi (født 3. mars 1986) er en kenyansk friidrettsutøverer som konkurrerer i mellomdistanse- og langdistanseløping.
Soi begynte karrieren som terrengløper, men gjennombruddet som baneløper kom under IAAF World Athletics Final 2006 i Stuttgart, der han ble nummer to på både 3000 meter og 5000 meter. I 2007 vant han gull på begge distansene i IAAF World Athletics Final.
I 2008 ble han nummer fire i innendørs-VM i Valencia. Det store gjennombruddet kom da han tok bronsemedaljen på 5000 meter under OL 2008 i Beijing.
Han deltok ikke ved VM i friidrett 2011, men ved VM i friidrett innendørs 2012 fikk han bronse på 3000 meter.
Emil Kirstistuen
Emil Garmo Kirstistuen (født 12. april 1993 i Oslo ) er en norsk handikappidrettsutøver som driver med kjelkehockey.
Han er født med ryggmargsbrokk, og begynte med kjelkehockey i 2005.
Idrettskarriere
Kirstistuen deltok i VM i kjelkehockey 2013, der Norge kom på femteplass, VM i kjelkehockey 2015, der Norge kom på fjerdeplass, og VM i kjelkehockey 2019, der Norge igjen kom på femteplass. Under EM i kjelkehockey 2016 tok Norge bronse.
Han deltok i Paralympiske vinterleker 2014, der Norge kom på fjerdeplass.
Kjersti Skarstad
Kjersti Skarstad (født 1986 på Lillehammer) er en fagekspert på funksjonshemmedes menneskerettigheter. I 2018 avla hun Norges første doktorgrad om emnet. Våren 2019 ga hun ut den første læreboka på norsk om funksjonshemmedes menneskerettigheter.
I 2015 og i 2017-2019 var Skarstad tilknyttet Harvard Law School Project on Disability ved Harvard University.
Utdanning
Skarstad har en tverrfaglig utdanningsbakgrunn med en doktorgrad i statsvitenskap fra Institutt for statsvitenskap ved Universitetet i Oslo, og en master i menneskerettigheter fra det juridiske fakultet, også ved Universitetet i Oslo. Hun har en bachelorgrad i Europakunnskap med engelsk fra NTNU.
Bullet in the Head (sang)
Bullet in the Head er den tredje singlen fra bandet Rage Against the Machine. Sangen handler om hvordan bandet mener at staten bruker media for å manipulere folket.
Liu Sa
Liu Sa (født 11. juli 1987) er en kinesisk kvinnelig fotballspiller. Hun spiller angrep, og er også en del av det kinesiske landslaget.
Hun ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i kvartfinalen.
Spill
Spill har flere betydninger:
Thor Raymond Zetterstrøm
Med Åse Wentzel solgte han hundretusener med landeplager som Vaya con Dios (sang), Et brev med tre kjærlige ord. I dag har jeg brent mine kjærlighetsbrev, En liten leilighet i attende etasje, I en liten kafé, Lykkelige timer, Jeg elsker din bil, Kjærlige, kjærlige tanker, Midnattsvalsen, Det skal svært lite til, Send en hilsen hjem.
Så fikk han senebetennelse og fortsatte fotovirket i Oslo før han ble småbruker på Toten. Så reiste han hjem igjen, til Jelsa, Sola og Klepp.
Avslutningskonserten var et radioprogram i 1970 fra Atlantic Hall ved SAS Radisson i Stavanger.
Fazenda Nova
Fazenda Nova er en kommune i delstaten Goiás i sentral-vestregionen av Brasil.
Gudetre
Gudetre (Ailanthus altissima) er et løvfellende tre i bittervedfamilien. Det er en av de få artene i denne familien som finnes utenom tropene.
Det blir opptil 20 m høyt. Stammen er rett og sylindrisk med kraftige, opprette greiner som danner en høy, kuppelformet krone. Rotskudd er vanlige. Barken er glatt og grå og har hos eldre trær ofte et mønster av krumme striper. Bladene er spredte, finnete og 30–60 cm lange. Det er 13–27 småblad; de er helrandete, men har 1–3 tenner på hver side av basis. Bladene har en ubehagelig lukt når de knuses.
Treet er som regel særbu, og hannblomstene sitter i store, tette, grønnlige klaser. Fruktene sitter i klaser på opptil 30 cm. De deler seg i enkeltfrukter med vinge som er 4 cm lange og 1 cm brede.
Gudetre vokser naturlig kun i nordlige og sentrale Kina, men er vanlig plantet i parker og langs gater i alle tempererte og subtropiske strøk. I Norge finnes det enkelte steder langs kysten i sør. Gudetre blir lett naturalisert og kan utkonkurrere den opprinnelige vegetasjonen. Arten sprer seg hurtig både med frø og vegetativt, og treet skiller ut et allelopatisk stoff som forgifter andre planter. Det betraktes derfor som en skadelig invaderende art i Europa, Nord-Amerika og andre steder.
Åmene til gudetrepåfuglspinner (Samia cynthia) lever på gudetre, og sommerfuglen er blitt introdusert sammen med treslaget rundt om i verden.
Alexandra Edebo
Alexandra Edebo (født 3. mars 1996) er en svensk freestylekjører.
Petter Danbolt
Petter Danbolt (født 10. september 1970 i Oslo) er en norsk næringslivsleder som primært har markert seg i mediebransjen. Han er utdannet cand.philol med hovedfag i litteraturvitenskap og støttefagene latin, gresk, psykologi og Midtøsten- nordaftikakunnskap, samt Master of Arts i ESST (Education in Society, Science and Technology), begge titler fra Universitetet i Oslo.
Petter Danbolt deltok på Schibsteds første management trainee-kull, og arbeidet i de to årene dette programmet varte i Aftenposten, VG, Aftonbladet, Scandinavia Online i København og i Eesti Meedia i Estland. Efter trainee-programmet var han viseadministrerende direktør i Eesti Meedia i Estland i to år, deretter Assistant director, Business Development i 20 Min Holding AG, som var Schibsteds stasning på gratisaviser i store byer i Europa. Etter dette ble Danbolt igjen ansatt i konsernstaben i Schibsted der han blant annet arbeidet videre med de baltiske satsingene gjennom diverse styreposisjoner og som viseadministrerende direktør i Schibsted Forlagene AS.
Fra oktober 2013 til oktober 2014 var Danbolt direktør for digitale medier i Aller Media AS.
I oktober 2014 startet Danbolt sitt eget konsulentselskap, Panchrestus AS; www.panchrestus.no.
Bruno Ecuele Manga
Bruno Ecuele Manga (født 16. juli 1988) er en gabonsk fotballspiller som fra den 30. juni 2022 er klubbløs.
Under Sommer-OL 2012 i London deltok han for landet sitt der laget hans ble utslått i gruppespillet.
Nintendo
Nintendo Corporation, Limited (任天堂; «Ninten» kan oversettes til «la himmelen styre lykken» eller «i himmelens hender». «Do» er en vanlig suffiks for butikker og laboratorier i Japan) er et japansk selskap som produserer spillkonsoller og videospill. Nintendo er videospillverdens eldste aktør. Selskapet har eksistert siden 1889 og har lansert en rekke håndholdte, spillkonsoller og arkadekonsoller. De har cirka 3,000 ansatte verden over, og har solgt over 4 milliarder spill. Nintendo har flere spill som er anerkjent verden rundt, men de best kjente titlene er nok Super Mario, Legenden om Zelda og Donkey Kong.
Historie
Firmaet ble grunnlagt i Kyoto, Japan i 1889 av Fusajiro Yamauchi. Nintendo skulle da produsere håndlagde hanafuda-kort, som skulle brukes i det japanske kortspillet med samme navn.
Nintendo begynte på 1970-tallet å lage moderne leketøy, som mange andre japanske bedrifter på den tiden. Det første var en slags elektronisk bowling. I Europa ble firmaet kjent da de populære Game & Watch-spillene ble lansert i 1980-årene. De lagde også den første lysbaserte digitale pistolen sammen med Mitsubishi Technology, kjent fra Duck Hunt som var et av de første spillene til den første konsollen: NES (Nintendo Entertainment System). Pistolen ble først brukt i konsoller, og baserer seg på at et mønster lyser opp skjermen i det man skyter, så fort at man nesten ikke rekker å se det, og et kamera inni pistolen leser av mønstret, og finner ut om man har siktet på riktig sted. Nintendo satset nå helt på videospillmarkedet. De ble forholdsvis fort en av de mektigste innen sin bransje, med et firma som hadde divisjoner i USA, Tyskland og Japan.
I 1981 skapte Shigeru Miyamoto spillet Donkey Kong. Spillets helt, som i begynnelsen ble kalt Jumpman, var en kort og tykk rørlegger som prøvde å redde sin kjæreste Pauline fra en gal ape. Jumpman ble omdøpt i forbindelse med at Nintendo of America flyttet sitt hovedkontor. Siden Jumpman liknet kontorets huseier Mario Segali, ble han omdøpt til «Mario». Da Nintendo lanserte Donkey Kong-spillene, ble de saksøkt av firmaet bak den kjente filmen King Kong. Rettssaken endte i Nintendos favør. Donkey Kong-navnet oppstod som en misforståelse over telefon, da de japanske spilldesignerne pratet med en amerikaner om hva spillet skulle hete. Japanerne oppfattet at han sa Donkey Kong, men det han egentlig sa var Monkey Kong. Siden dette ikke ble rettet opp før det første spillet ble lansert, har ingen gjort noe for å endre det senere, og navnet er nå forbundet med en apekatt som kaster tønner. «Donkey» betyr forøvrig «esel» på engelsk. Spillet ble Nintendos første store suksess.
Kjente spillserier
Nintendo står bak flere kjente og populære spillserier. De tre mest kjente er Mario-serien, The Legend of Zelda-serien og Pokémon-franchisen, som også begynte som videospill til Nintendo, og utviklet seg derfra til å omfatte leketøy, samlekortspill og mye annet.
Noen kjente spillserier:
Nintendo Entertainment System
Nintendo Entertainment System, ofte omtalt som NES eller bare Nintendo, er Nintendos første stasjonære spillekonsoll. Den ble lansert i Japan i 1983 under navnet Famicom. Senere ble maskinen lansert i både Europa og USA, under navnet Nintendo Entertainment System. Det var svært lite konkurranse for Nintendo på den tiden, men etterhvert begynte Sega å komme inn på spillmarkedet med sin første spillmaskin, Sega Master System. NES har solgt over 65 millioner eksemplarer.
Super Nintendo Entertainment System
Super Nintendo Entertainment System er Nintendos andre stasjonære spillekonsoll, og arvtakeren til Nintendo Entertainment System. Kontrolleren introduserte flere nye knapper i forhold til NES, blant annet skulderknappene L og R. SNES konkurrerte blant annet med Sega Mega Drive (kjent som Genesis i USA). I likhet med NES, kom spillene på kassetter som skulle stikkes inn i maskinen for å kunne spilles. Mange kjente Nintendo-spill fra NES-tiden fikk oppfølgere på SNES, blant annet Super Mario World og The Legend of Zelda: A Link to the Past. SNES har solgt over 49 millioner eksemplarer.
Nintendo 64
Nintendo 64 er Nintendos tredje stasjonære spillekonsoll, og kunne produsere grafikk i full 3D. Den gikk under kodenavn Ultra 64 fram til 1996, da det endelige navnet ble avduket. 64 kommer fra 64-bits prosessoren i spillekonsollen. Nintendo valgte å fortsette å ha kassetter som lagringsmedium for spill i stedet for CD-ROM, til tross for underlegen lagringskapasitet. Grunnen til dette valget var blant annet fordi Nintendo mente lastetider var for lange på CD-ROM. Nintendo 64 var den første stasjonære spillekonsollen som introduserte analog styrestikke og ristefunksjon (tilbehør). Nintendo 64 har solgt over 32 millioner eksemplarer.
Nintendo GameCube
Nintendo GameCube er Nintendos fjerde stasjonære spillekonsoll. Den ble lansert året 2001 i Japan og USA, og året 2002 i Europa. Konsollen skulle konkurrere med Sony PlayStation 2,Sega DreamCast og Microsoft Xbox. Den var den første Nintendo-konsollen som leste av optiske discer, og var i sin tid den billigste og mest kompakte moderne spillekonsollen. GameCube er med sine 21 millioner eksemplarer Nintendos minst solgte stasjonære spillkonsoll. På tross av dette var konsollsalget mye mer innbringende for Nintendo enn Xbox og PlayStation 2 var for henholdsvis Microsoft og Sony.